|  |
| --- |
| **OBRAZAC****izvješća o provedenom savjetovanju s javnošću** |
| **Naziv nacrta odluke ili drugog općeg akta o kojem je savjetovanje provedeno** | **Odluka o autotaksi prijevozu** |
| **Nositelj izrade nacrta akta (gradsko upravno tijelo koje je provelo savjetovanje)** | **Grad Velika Gorica, Upravni odjel za komunalne djelatnosti i promet** |
| **Vrijeme trajanja savjetovanja** | **27.09.2016. – 27.10.2016.** |
| **Metoda savjetovanja** | **Savjetovanje s javnošću objavljeno na službenoj stranici Grada Velike Gorice** |

|  |  |  |  |  |
| --- | --- | --- | --- | --- |
| Red. br. | Predstavnici javnosti (pojedinac, organizacija, institucija) | Članak na koji se odnosi primjedba/prijedlog | Tekst primjedbe/prijedloga | Prihvaćanje/ neprihvaćanje primjedbe/ prijedloga sa obrazloženjem |
|  | Renato Buđa, dopredsjednik Udruge Velika Gorica TaxiUdruga Velika Gorica TaxiUdruga Taxi GoricaSamostalni autotaksi prijevoznici Grada Velike Gorice | Članci 4.-7. Prijedloga Odluke | Izostavljanje odredaba glede ograničenja broja dozvola ima negativne posljedice za autotaksi prijevoznike Velika Gorica, pogodovanje velikim autotaksi prijevoznicima, ukazuje se na velike autotaksi prijevoznike koji gomilaju dugove, ne plaćaju poreze i ostala davanja državi i gradu. Predlaže se ograničavanje broja dozvola, ograničeni broj dozvola po prijevozniku, prednost hrvatskih branitelja pri dodjeli dozvola, te prenosivost dozvole na nasljednike. |  U čl. 56. Zakona o prijevozu u cestovnom prometu taksativno su navedeni uvjeti koje pravna ili fizička osoba s prebivalištem/sjedištem na području Grada Velike Gorice treba ispunjavati kako bi ostvarila pravo na predmetnu dozvolu. Stavci 5. i 6. istog članka kažu da JLS mogu utvrditi organizaciju obavljanja autotaksi djelatnosti na svom području i sva pitanja vezana uz istu. Ne postoji obveza određivanja broja dozvola.U članku 6. Prijedloga Odluke jedan od uvjeta za dobivanje dozvole je da podnositelj zahtjeva nema nepodmirenih obveza poreza, obveza za mirovinsko i zdravstveno osiguranje, te bilo kakvih obveza prema Gradu Velika Gorica. Stoga nema bojazni da će *veliki taksi prijevoznici* koji *gomilaju dugove* ući na područje Grada Velike Gorice. Što se tiče uređenja dodatnih autotaksi stajališta, ističemo da ne postoji takva zakonska obveza s obzirom na prirodu i dinamiku taksi djelatnosti. Ograničavanje broja dozvola po prijevozniku nije potrebno jer se u praksi može događati da oni koji imaju veći broj vozila isto će moći ostvariti otvaranjem većeg broja tvrtki. Davanje prednosti fizičkim osobama sa statusom hrv. branitelja kao i nasljeđivanje dozvole nije potrebno jer nije ograničeni broj dozvola predviđen ovim Prijedlogom Odluke.Ističemo da Grad Rijeka, JLS s bitnim odstupanjem u pogledu uređenosti već 6 godina ima Odluku koja određuje dodjelu dozvola na isti način i postoje samo pozitivna iskustva.Sukladno navedenom, prijedlozi se ne prihvaćaju. |
|  | Renato Buđa, dopredsjednik Udruge Velika Gorica TaxiUdruga Velika Gorica TaxiUdruga Taxi GoricaSamostalni autotaksi prijevoznici Grada Velike Gorice | Članak 9. Prijedloga Odluke | Razlozi koji su navedeni kao razlozi za odbijanje obnove dozvole trebali bi biti razlozi za oduzimanje dozvole. | Člancima 9. i 10. Prijedloga Odluke jasno je utvrđeno kada dolazi do prestanka važenja dozvole prije isteka vremena na koje je izdana, odnosno u kojem slučaju obnova dozvole neće biti moguća. Procedura je točno određena i u skladu je s Zakonom o prijevozu u cestovnom prometu.Stoga se prijedlog ne prihvaća. |
|  | Renato Buđa,dopredsjednik Udruge Velika Gorica TaxiUdruga Velika Gorica TaxiUdruga Taxi GoricaSamostalni autotaksi prijevoznici Grada Velike Gorice | Članak 14. Prijedloga Odluke | Prijedlog uvođenja fiskaliziranog računa nakon obavljene usluge prijevoza  | Uvođenje fiskalizacije, odnosno izdavanje fiskaliziranog računa nije moguće iz razloga što spomenuta obveza nije regulirana Zakonom koji uređuje financijski aspekt poslovanja autotaksi djelatnika, takva obveza ne može biti nametnuta niti Odlukom JLS. Prijedlog se ne prihvaća. |
|  | Renato Buđa, dopredsjednik Udruge Velika Gorica TaxiUdruga Velika Gorica TaxiUdruga Taxi GoricaSamostalni autotaksi prijevoznici Grada Velike Gorice | Članak 27. Prijedloga Odluke | Predložene cijene obavljanja autotaksi usluge su preniske. | Pri izradi odredaba koje se odnose na cijenu usluge izvršena je analiza autotaksi usluge kako po gradovima u okruženju tako i cijena u ostalim velikim gradovima u Republici Hrvatskoj. Zaključeno je kako cijena autotaksi usluge velikogoričkih taksi prijevoznika znatno premašuje iste. Prijedlog se ne prihvaća.  |